**Izziņa par atzinumos sniegtajiem iebildumiem**

**par Ministru kabineta rīkojumu projektu „Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2021.gada 12.augusts |
|  |  |
| Saskaņošanas dalībnieki: | Finanšu ministrija |
|  |
| Saskaņošanas dalībnieki izskatīja šādu ministriju (citu institūciju) iebildumus: | Finanšu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojuma (anotācijas) (turpmāk – anotācija). | **Finanšu ministrija:**Norādām, ka ar š.g. 7.jūlija Ministru kabineta rīkojumu Nr.491 “Par Vakcinācijas aptveres palielināšanas plānu pret Covid-19 infekciju” tika apstiprināts Vakcinācijas aptveres palielināšanas plāns pret Covid-19 infekciju (turpmāk – plāns), tajā iekļaujot arī Kultūras ministrijas iesniegto priekšlikumu par atbalstu nevalstiskajām organizācijām sabiedrības informēšanai par vakcināciju pret Covid-19, paredzot indikatīvu finansējumu 2021.gadā 400 000 euro apmērā. Plāns pēc būtības paredz veikt neatliekamus un tūlītējus pasākumus sabiedrības informēšanai par vakcināciju pret Covid-19. Vienlaikus minētā rīkojuma 5.punkts paredz uzdevumu plāna īstenošanā iesaistītajām institūcijām atbilstoši kompetencei iesniegt Veselības ministrijai informāciju par plāna uzdevumu izpildi. Veselības ministrijai sagatavot un veselības ministram līdz 2021. gada 1. novembrim iesniegt noteiktā kārtībā Ministru kabinetā informatīvo ziņojumu par plāna izpildi un plāna ietekmes izvērtējumu.Anotācijā iekļautā informācija nesniedz skaidrojumu par plānotajām darbībām, kuras papildus valsts un pašvaldību institūciju veiktajām darbībām veiks nevalstiskās organizācijas (turpmāk – NVO), lai nodrošinātu nekavējošu sabiedrības informēšanu un veicinātu vakcinācijas pret Covid-19 procesu visos Latvijas reģionos. Vienlaikus no anotācijā sniegtās informācijas noprotams, ka papildu finansējums ir nepieciešams NVO projektu Covid-19 negatīvo seku mazināšanas turpināšanai laika periodā no 2021.gada 1.oktobra līdz 2021.gada 31.decembrim, kā arī administratīvajiem izdevumiem projektu vērtēšanā iesaistīto ekspertu atlīdzībai un programmas īstenošanā iesaistīto ekspertu atlīdzībai, kas neatbilst plāna mērķim, jo nenodrošina tūlītēju (līdz 2021.gada 1.novembrim) sabiedrības informēšanas pasākumu īstenošanu.Ņemot vērā minēto, nevaram atbalstīt rīkojuma projekta piedāvātajā redakcijā tālāku virzību. | **Ņemts vērā**Šobrīd netiek plānots, ka Latvijas valsts budžeta finansēto programmu „Atbalsts NVO Covid-19 krīzes radīto negatīvo seku mazināšanai” būtu nepieciešams pagarināt no 01.10.2021. līdz 31.12.2021. Periods, kas ir norādīts anotācijas 2.sadaļā (no 01.10.2021. līdz 31.12.2021), attiecas uz plānoto Latvijas valsts budžeta finansēto programmu „Atbalsts NVO sabiedrības informēšanai par vakcināciju pret Covid-19”. Minētais izpildes termiņš atbilst ar Ministru kabineta 2021.gada 7.jūlija rīkojumu Nr.491 ,,Par vakcinācijas aptveres palielināšanas plānu pret Covid-19 infekciju” apstiprinātā Vakcinācijas aptveres palielināšanas plāna pret Covid-19 infekciju pasākuma ,,Atbalsts NVO sabiedrības informēšanai par vakcināciju pret Covid-19” izpildes termiņam, kas ir 2021.gada 31.decembris. Sabiedrības integrācijas fonds piešķir atbalstu saskaņā ar Ministru kabineta 2012.gada 29.maija noteikumiem Nr.374 ,,Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. Šo noteikumu 3.punktā ir noteikts, ka finansējums tiek piešķirts atklātā projektu iesniegumu konkursā, kas nozīmē arī nepieciešamību piesaistīt ekspertus projektu izvērtēšanā, lai veicinātu kvalitatīvāko projektu atlasi. Administratīvās izmaksas ir paredzētas ekspertiem, kas veiks projektu pieteikumu izvērtēšanu, un tiks pieņemti uz akorda darba līgumu pamata vai tiks nolīgti uz terminētu līgumu pamata.  Minētās izmaksas ir tieši saistītas ar programmas īstenošanu un veicinās ātrāku un kvalitatīvāku projektu pieteikumu izvērtēšanu, kā arī operatīvu komunikācijas kampaņu uzsākšanu. Neiesaistot projektu pieteikumu vērtēšanā un programmas īstenošanā kompetentus ekspertus, tiks apgrūtināta kvalitatīva projektu pieteikumu izvērtēšana un operatīva programmas īstenošana. Papildus vēršam uzmanību, ka administratīvās izmaksas veido 1% no plānotā finansējuma, un tajās ir iekļautas tikai tiešās ekspertu izmaksas, kas tiks pieņemti tikai uz programmas īstenošanas laiku. | Precizēts anotācijas 1.sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” šādā redakcijā:,,[..] Fokusēta komunikācija par vakcināciju pret Covid-19 būtu nepieciešama šādām iedzīvotāju grupām:1. Latgales plānošanas reģiona iedzīvotāji;
2. krieviski runājošā sabiedrības daļa Latvijā;
3. iedzīvotāji ar pamata un vidējo izglītību, ienākumiem zem vidējiem valstī;
4. valsts un pašvaldību struktūrās nodarbinātie;
5. privātajā sektorā nodarbinātie;
6. seniori. [..]

[..] Lai nodrošinātu fokusētu komunikāciju, kas vērsta uz konkrētām iedzīvotāju grupām, par vakcināciju pret Covid-19, projektu ietvaros tiks atbalstītas aktivitātes, kas:* 1. informē sabiedrību un atsevišķas sabiedrības grupas par vakcīnām un vakcinācijas kārtību ar mērķi – veicināt izpratni par vakcināciju pret Covid-19 un sekmēt Latvijas iedzīvotāju vakcināciju;
	2. veicina individuālu pieeju personai vai personu grupām – informējot, palīdzot pierakstīties uz vakcināciju un nodrošinot iespēju nokļūt līdz vakcinācijas punktam vai vietai.

Fokusētas komunikācijas aktivitātes ietvers dažādus kanālus un metodes, kas tiks izvelētas atbilstoši konkrētas iedzīvotāju grupas informācijas vajadzībām un informācijas iegūšanas paradumiem. Lai veicinātu uzticēšanās principa stiprināšanu, tiks izmantotas metodes, kas balstītas mērķa grupu specifiskas pārzināšanā, piemēram, individuālas pārrunas, viedokļu līderu stāsti, personīgās pieredzes piemēri u.tml. Minēto aktivitāšu ietvaros uz mērķgrupām vērstu pasākumu un komunikācijas īstenošanai var tikt piesaistīti, piemēram, romu mediatori, vietējo kopienu viedokļu līderi u.c. [..][..] Lai Programma varētu sasniegt savu mērķi 2021.gadā, projektu īstenošana tiks uzsākta nekavējoties pēc lēmuma par finansējuma piešķiršanu pieņemšanas. Projektu īstenotājiem tiks izmaksāts avanss 100% apmērā pēc līguma noslēgšanas. [..][..]Atklāta projektu konkursa ietvaros plānots apstiprināt vismaz 12 projektu pieteikumus, tai skaitā:1. Kurzemes plānošanas reģionā – vismaz divus pieteikumus;
2. Zemgales plānošanas reģionā – vismaz divus pieteikumus;
3. Latgales plānošanas reģionā – vismaz trīs pieteikumus;
4. Vidzemes plānošanas reģionā – vismaz divus pieteikumus;
5. Rīgas plānošanas reģionā – vismaz vienu pieteikumu;
6. visu Latvijas teritoriju aptverošu organizāciju pieteikumus – vismaz divus pieteikumus.

Lai Programmā apstiprinātie projektu pieteikumi pozitīvi ietekmētu vakcinācijas mērķi – pēc iespējas īsākā laikā vakcinēti 70% Latvijas iedzīvotāji, apstiprinātajiem projektu pieteikumiem kopā jāaptver aptuveni 13 200 iedzīvotāji, kuri jāinformē individuāli vai grupās. [..][..]Programmā projektu īstenošanai pieejamais finansējums ir 396 000 *euro* un vienam projekta iesniedzējam pieejamais maksimālais finansējums ir 33 000,00 *euro*. [..][..]Gadījumā, ja kādā no plānošanas reģioniem netiek atbalstīts plānotais projektu skaits, vērtēšanas komisijai ir tiesības sniegt priekšlikumu Fonda padomei apstiprināt projektu pieteikumus citā plānošanas reģionā, kā pirmo no aspektiem ņemot vērā zemāko vakcinēto personu skaitu, un kā otru – lielāku iedzīvotāju skaitu projekta īstenošanas teritorijā (ja projektu pieteikumi nav atbilstoši pirmajam aspektam). [..]”Precizēts anotācijas 3.sadaļas „Tiesību akta projekta ietekme uz valsts budžetu un pašvaldību budžetiem” 6.punkts „Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)” šādā redakcijā:,,[..] Saskaņā ar Fonda veiktajiem aprēķiniem, ņemot vērā projektu maksimālo īstenošanas periodu, iesaistīto personālu, ar to saistītās izmaksas, kā arī citus izdevumus (tai skaitā transporta izmaksas teritorijās ar zemu apdzīvotības blīvumu) un, lai nodrošinātu individuālu pieeju mērķa grupām, indikatīvās izmaksas uz vienu iedzīvotāju ir 30 *euro*. Lai viens projekts aptvertu pēc iespējas lielāku iedzīvotāju skaitu, nepieciešams noteikt maksimālo summu vienam projektam 33 000,00 *euro* apmērā, tādējādi uzrunājot aptuveni 1 100 iedzīvotājus.Programmas attiecināmo izmaksu periods ir no projektu īstenošanas uzsākšanas brīža līdz 2021.gada 31.decembrim, līdz ar to konkursa ietvaros plānots apstiprināt vismaz 12 projektu pieteikumus un nodrošināt šo projektu uzraudzību, par kopējo summu 396 000 *euro* ar maksimālo summu vienam projektam 33 000,00  *euro*. [..]” |

Ilona Jekele

Kultūras ministrijas

Sabiedrības integrācijas departamenta

Sabiedrības integrācijas un pilsoniskās sabiedrības attīstības nodaļas

Vecākā referente

Tālr.67330311; Ilona.Jekele@km.gov.lv